stanford-oval/wikipedia huggingface dataset:
Iranin presidentinvaalit 2009

Iranin presidentinvaalit 2009 järjestettiin Iranissa 12. kesäkuuta 2009. Istuva presidentti Mahmoud Ahmadinejad pyrki jatkokaudelle. Seuraavana aamuna Iranin uutistoimisto Islamic Republic News Agency ilmoitti, että kun kaksi kolmasosaa äänistä oli laskettu, niin Ahmadinejad oli voittanut vaalit 62%:lla annetuista äänistä, ja että hänen vastaehdokkaansa Mir-Hosein Musavi oli saanut 34% äänistä. Tuloksissa esiintyi suuria sääntöjenvastaisuuksia, ja ihmiset olivat niistä yllättyneitä, mikä johti miljoonien iranilaisten mielenosoituksiin jokaisessa iranilaisessa kaupungissa ja ympäri maailmaa ja opposition vihreän liikkeen ilmaantumiseen.
Tulokset

| Ehdokas | Äänet | % |
| --- | --- | --- |
| Mahmud Ahmadinežad | 24 527 516 | 62,63 |
| Mir-Hosein Musavi | 13 216 412 | 33,75 |
| Mohsen Rezaee | 678 240 | 1,73 |
| Mehdi Karroubi | 333 635 | 0,85 |
| Tyhjät tai hylätyt äänet | 409 389 | 3,39 |
| Yhteensä | 39 165 191 | 100 % |
Aiheesta muualla

Kuvia tai muita tiedostoja aiheesta Iranin presidentinvaalit 2009 Wikimedia Commonsissa
Henry Ådahl

Georg Henry Ådahl (14. kesäkuuta 1921 Vanaja – 18. elokuuta 2009 Helsinki) oli suomalainen juristi ja korkeimman oikeuden oikeusneuvos.
Ådahl oli oikeusministeriön lainsäädäntöosaston apulaisosastopäällikkö ja lainsäädäntöjohtaja 1971–1975 ja korkeimman oikeuden oikeusneuvos 1975–1991.
Aiheesta muualla

Kuka kukin on 1978, s. 1135. Runeberg.org.
I Want You

| ”I Want You” Hanoi Rocks with Andy McCoy |
| --- | --- | --- |

Singlen tiedot
 Albumilta: Self Destruction Blues
 Julkaistu: marraskuussa 1980
 Tuottaja(t): The Muddy Twins (Andy McCoy ja Michael Monroe)
 Tyylilaji: rock, glam punk, punk, glam rock, hard rock
 Kesto: 07.41
Muut kannet
 Singlen takakansi
Hanoi Rocksin muut singlet
|   | ”I Want You” 1980 | ”Tragedy” 1981 |
I Want You / Kill City Kills on marraskuussa 1980 julkaistu suomalaisen rockyhtye Hanoi Rocksin ensimmäinen single ja julkaisu. Singlen kannessa yhtyeen nimenä on Hanoi Rocks with Andy McCoy. Hanoi Rocks solmi levytyssopimuksen Johannan Atte Blomin kanssa marraskuussa 1980, jolloin myös ”I Want You” ilmestyi. Alun perin ”I Want You / Kill City Kills”-singlen piti olla kitaristi ja lauluntekijä Andy McCoyn soolojulkaisu, mutta kun Hanoi Rocks perustettiin toisen kerran elokuussa 1980 singlestä tuli yhtyeen ensimmäinen julkaisu. Single oli ensimmäinen Michael Monroen laulama myyntiin tarkoitettu äänite.
I Want You on itse asiassa ruotsalainen hitti Jag vill ha dig, jonka McCoy vain käänsi englanniksi ja otti kappaleen omiin nimiinsä. Asia selvitettiin myöhemmin oikeudessa. Kill City Kills on McCoyn Ralf Örnin kanssa 16–17-vuotiaana tekemä kappale, joka on saanut innoituksensa Kill City -korttelista. Kill Cityssä monet punkkarit, kuten Hanoi Rocksin McCoy, Nasty Suicide ja Michael Monroe viettivät 15–17-vuotiaina aikaansa. ”Kill City Kills” on alun perin Maukka Perusjätkän albumilla Ennen kolmatta maailmansotaa oleva kappale ”Koske mua”, johon McCoy ja Örn tekivät uudet sanat ja sovituksen. Kummatkin singlen kappaleet julkaistiin vasta kolmannella studioalbumilla ja ainoalla singlekokoelmalla Self Destruction Blues, kun ensimmäinen albumi Bangkok Shocks, Saigon Shakes, Hanoi Rocks ilmestyi jo helmikuussa 1981. Singleä ei siis julkaistu markkinoimaan tulevaa albumia, vaan oli vain ensimmäinen näytepala uudesta yhtyeestä ja sen musiikista.
Levyllä soittaa rumpuja Maukka Perusjätkän ja Ralf Örnin yhtyeissä mukana ollut Keimo Hirvonen, vaikkei hän ei kuulunut Hanoi Rocksin jäsenistöön. Rumpaliksi valitulla Gyp Casinolla oli sessio ruotsalaisyhtyeen kanssa Tukholmassa, josta hän ehti käydä studiolla vasta viimeisenä nauhoituspäivinä. Singlen kannen kuvat on ottanut Kari Riipinen. Etukannessa on laulaja Michael Monroe ja takakannessa Andy McCoy. Levy äänitettiin Pitäjänmäellä uudella Photosonic-studiolla. Levyn äänitti Heikki Loukovaara.
Kappaleesta ”Kill City Kills” on huomattavasti myöhemmin julkaistu myös vaihtoehtoinen versio ”Kill City Kills (Namilo remix)” kokoelmalla 4 CD Box, JHNCD 2524, v. 2001. Kyseessä on ensimmäisen äänityspäivän lopuksi tuottaja/äänittäjän levy-yhtiötä varten tekemä raakamiksaus, "raw demo mix".
Kappaleet

I Want You – 3.14 (säv. Andy McCoy)
Kill City Kills – 4.27 (säv. Andy McCoy, Ralf Örn)
Kokoonpano

Michael Monroe (Matti Fagerholm) – laulu
Andy McCoy (Antti Hulkko) – sähkökitara
Nasty Suicide (Jan Stenfors) – sähkökitara
Sam Yaffa (Sami Takamäki) – bassokitara
Keimo Hirvonen – rummut
Harri Lahti

Harri Lahti (s. 1961) on suomalainen laulaja, joka kruunattiin tangokuninkaaksi vuonna 1987 Seinäjoen Tangomarkkinoilla.
Diskografia

Harri Lahti MC (1988)
Honoré Jacquinot

Jacquinot'n ja Hombronin nimeämä keltasilmäpingviini.
Honoré Jacquinot (1. elokuuta 1815 – 22. toukokuuta 1887) oli ranskalainen lääkäri ja lintutieteilijä. 
Jacquinot purjehti vanhemman veljensä, meriupseeri Charles Hector Jacquinotin kanssa La Zelee -laivalla Jules Dumont d'Urvillen johtamalla, Oseaniaan suuntautuneella Astrolabe-tutkimusmatkalla 1837–1840. Honoré Jacquinot toimi matkan luonnontieteilijänä. Hän kuvaili ja nimesi yhdessä toisen eläintieteilijän, Jacques-Bernard Hombronin kanssa suuren määrän eläimiä, muun muassa 15 nilviäislajia ja linnuista muun muassa laulukaijan (Geoffroyus heteroclitus) ja keltasilmäpingviinin (Megadyptes antipodes).
Herran haltuun jääkää, rakkaat

Herran haltuun, veljet rakkaat on Fredrik Engelken (1848–1906) hengellinen laulu. Laulu on tunnettu erityisesti lestadiolaisen herätysliikkeen parissa.[lähde? ]
Laulun sävelmä on toisinto G.J. Voglerin Hoosianna-hymnistä.[lähde? ]
Laulun alkuperäinen teksti alkaa ruotsiksi 'Faren väl, I vänner kära', ja se julkaistiin vuonna 1871 Smålands Missionsblad -lehdessä. Laulu on julkaistu myös englanniksi sanoilla Precious friends, may God be with Thee (Hymns and Songs of Zion nro 569/Songs and Hymns of Zion nro 217).[lähde? ]
Honoré IV

| Honoré IV |
| --- | --- |
 
Monacon ruhtinas
Valtakausi:  30. toukokuuta 1814 – 16. helmikuuta 1819
Edeltäjä:  Honoré III
Seuraaja:  Honoré V

Syntynyt:  17. toukokuuta 1758 Pariisi, Ranska
Kuollut:  16. helmikuuta 1819 (60 vuotta) Monaco
Puoliso:  Louise d'Aumont
Lapset:  Honoré V Florestan I
Suku:  Grimaldi
Isä:  Honoré III
Äiti:  Maria-Caterina
Uskonto:  roomalaiskatolilainen
Honoré IV (17. toukokuuta 1758 Pariisi – 16. helmikuuta 1819 Monaco) oli kuudes Monacon ruhtinas 12. maaliskuuta 1795 – 16. helmikuuta 1819. Hän oli Honoré III:n ja Maria-Caterina di Brignole-Salen ainoa poika. Vallankumouksen jäljiltä Monaco oli ollut Ranskan hallinnassa vuodesta 1793. Napoleonin kukistumisen jälkeen, Wienin kongressin päätöksellä hän otti Monacon hallintaansa 1814. Samalla Monacosta tehtiin Sardinian kuningaskunnan protektoraatti.
Honoré IV meni naimisiin Louise Félicité Victoire d'Aumont Mazarinin kanssa Pariisissa 15. heinäkuuta 1777. Pariskunta erosi vuonna 1798. Heillä oli kaksi poikaa, Monacon ruhtinaat Honoré V (1778 - 1841) ja Florestan I (1785 - 1856)
Hugh Anderson

Hugh Andersonin kilpailussa käyttämä pyörä.
Hugh Anderson (s. 18. tammikuuta 1936) on uusiseelantilainen entinen ratamoottoripyöräilijä. Hän voitti maailmanmestaruuden neljä kertaa: 50-kuutioisissa vuosina 1963 ja 1964 sekä 125-kuutioisissa vuosina 1963 ja 1965.
Hugh Anderson aloitti kilpauransa kotimaassaan 350- ja 500-kuutioisissa. Vuonna 1960 hän siirtyi Isoon-Britanniaan kilpailemaan. Anderson ajoi MM-sarjassa 50cc, 125cc, 250cc ja 350cc -luokissa. Hän kilpaili lähes koko uransa Suzukilla. Japanilaistalliin Anderson siirtyi vuonna 1962.
Hugh Anderson on kilpaillut aktiiviuransa jälkeen klassikkopyörien kilpailuissa. Anderson valittiin Uuden-Seelannin urheilun Hall of fameen vuonna 1995. Syyskuussa 2009 Andersonilta poistettiin hyvänlaatuinen kasvain.
Saavutukset > 50cc-luokka

Maailmanmestari 1963 ja 1964
MM-sarjan kolmas 1965
8 osakilpailuvoittoa, 9 kakkossijaa ja 8 kolmossijaa
Ison-Britannian mestari 1962, 1963 ja 1964
Saavutukset > 125cc-luokka

Maailmanmestari 1963 ja 1965
17 osakilpailuvoittoa, 3 kakkossijaa ja 2 kolmossijaa
Ison-Britannian mestari 1963
Saavutukset > 350cc-luokka

1 kolmossija MM-osakilpailuissa
Iso Saarilampi (Äänekoski)

| Iso Saarilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Äänekoski
Koordinaatit:  62°44′13″N, 25°34′00″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen eteläosan alue (14.41)
Laskupuro:  Saaripuro Pudasjärveen 
Järvinumero:  14.412.1.011
Mittaustietoja
Pinnankorkeus:  161,5 m  
Pituus:  900 m  
Leveys:  510 m  
Rantaviiva:  3,211 km  
Pinta-ala:  22,008 ha  
Tilavuus:  0,0007698 km³ 
Keskisyvyys:  3,5 m  
Suurin syvyys:  9,3 m  
Saaria:  1 
 fiIso Saarilampi 
Iso Saarilampi on Keski-Suomessa Äänekoskella Järvenpään lähellä sijaitseva lampi.
Maantietoa

Lampi on 900 metriä pitkä, 510 metriä leveä ja sen pinta-ala on 22 hehtaaria. Sillä on kartan mukaan yksi saari. Lampi on luodattu ja siitä on julkaistu syvyyskartat. Lammen tilavuudeksi on saatu 769 800 kuutiometriä ja keskisyvyydeksi 3,5 metriä. Lammen suurin syvyys on 9,3 metriä. Sen rantaviivan pituus on 3,2 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen eteläosan alueella (14.41), jonka Pudasjärven valuma-alueeseen (14.412) se kuuluu. Lammen vedenpinnan korkeus on 161,5 metriä mpy.
Henri Laurens

Henri Laurens (vas.) kuvanveistäjä Jean Vincent de Crozalsin kanssa yhteiskuvassa vuonna 1950
Henri Laurensin hauta (Montparnasse, Pariisi)
Henri Laurens (1885–1954) oli ranskalainen kuvanveistäjä. Hän loi vuoden 1915 tienoilla maalaustaiteelle rinnakkaisen monivärisen reliefityylin lähtökohtanaan Braquen analyyttinen kubismi. Sittemmin hänen aiheenaan oli naisvartalo. Hänen kuvaamansa naisvartalot ovat yleensä alastomia. Joukossa on sekä seisovia, kyykistyneitä, makaavia että vedenneitomaisia. Osa näistä hänen töistään on täysin abstrakteja. Hänen taiteessaan esiintyy hyvin paljon selkeää rakenteellisuutta, prismaattisen taitteisia muotoja sekä ornamentaalisesti käsiteltyjä yksityiskohtia. Hänen materiaaleinaan olivat ainakin kivi, puu, pronssi ja marmori.
Aiheesta muualla

Kuvia tai muita tiedostoja aiheesta Henri Laurens Wikimedia Commonsissa
Henry George Kendall

Henry George Kendall (1874–1965) oli englantilainen merikapteeni. Hän oli RMS Empress of Irelandin kapteeni. Hän johti laivaa kun se upposi traagisesti. Reilu 1000 ihmistä hukkui tuolloin, kun taas vain reilu 400 ihmistä pelastui.
Kendall tuli kuuluisaksi, kun osallistui oikeutta pakoilevan murhaajan, tohtori H.H. Crippenin pidätykseen. Hän tunnisti Crippenin aluksensa matkustajien joukossa ja lähetti radiolla viestin poliisille maihin. Tämä oli ensimmäinen kerta kun radiota, "langatonta lennätintä" käytettiin rikoksen ratkaisuun.
Husky Rescue

| Husky Rescue |
| --- | --- |
 Husky Rescue El Camino Helsinki -studiolla maaliskuussa 2011.
Tiedot
Toiminnassa:  2002–
Tyylilaji:  indie pop
Kotipaikka:   Helsinki, Suomi
Laulukieli:  englanti
Jäsenet:  Marko Nyberg, basso   Johanna Kalén, laulu   Antony Bentley, kitara  
Entiset jäsenet:  Reeta-Leena Vestman, laulu   Ville Riippa, koskettimet   Anssi Sopanen, rummut   Miika Colliander, kitara  
Aiheesta muualla
www.husky-rescue.com
Infobox OKNimi-testi OK: 
Husky Rescue on suomalainen popyhtye. Musiikinteosta vastaa pääasiassa Marko Nyberg.
Yhtyeen kappale "New Light of Tomorrow" on soinut yhdysvaltalaisessa televisiosarja Sopranosissa ja brittiläisessä Top gear- auto-ohjelmassa. Pete Riskin ohjaama musiikkivideo samaisesta kappaleesta voitti parhaan musiikkivideon tittelin Muuvi-gaalassa vuonna 2005.
Elokuussa 2010 laulaja Reeta-Leena Vestman ilmoitti jättävänsä yhtyeen jatkaakseen opintojaan Lontoossa. Joulukuussa 2011 Husky Rescue julkaisi uuden kokoonpanonsa. Laulajaksi tuli Johanna Kalén ja kitaristiksi Antony Bentley.
Julkaisut > Albumit

Country Falls (2004)
Ghost Is Not Real (2007) #3
Other World: Remixes and Rarities (2007,  kokoelma)
Ship of Light (2010) #8
The Long Lost Friend (2013)
Julkaisut > Singlet

Summertime Cowboy (2004)
New Light of Tomorrow (2004)
Sleep Tight Tiger (2004)
City Lights (2004)
Diamonds In the Sky (2006) #18
My Home Ghost (2006) #18
Nightless Night (2007)
Caravan (2007)
We Shall Burn Bright (2009)
Sound of Love (2010)
They Are Coming (2010)
Deep Forest Green (2012)
Aiheesta muualla

Husky Rescuen kotisivut (englanniksi)
Husky Rescue Myspacessa (englanniksi)
Haastattelu Findance-sivustolla
Henri Lavedan

| Henri Lavedan |
| --- | --- |
 Henri Lavedan
Henkilötiedot
Syntynyt: 9. huhtikuuta 1859 Orléans, Ranska
Kuollut: 12. syyskuuta 1940 (81 vuotta) Pariisi, Ranska
Kansalaisuus:  Ranska
Ammatti:  kirjailija
Kirjailija
Salanimi: Manchecourt 
Äidinkieli: ranska
Tuotannon kieli: ranska
 Nimikirjoitus
Muuta tietoa
 Ranskan akatemian jäsen 
Aiheesta muualla
Löydä lisää kirjailijoitaKirjallisuuden teemasivulta
Henri Lavedan (9. huhtikuuta 1859 Orléans, Ranska – 12. syyskuuta 1940 Pariisi, Ranska) oli ranskalainen näytelmäkirjailija. Lavedan on vuoropuhelun mestari, loistava tyylitaituri ja aikansa etevimpiä ranskan kielen käyttäjiä. Hänen dialogimuotoisista novellikokoelmistaan ovat mainittavia Leur beau physique (1893), Les petites visites (1896) ja Baignoire 9 (1905). Hänen taidokkaimpia näytelmiään ovat Une famille (1891), Le prince d’Aurec (1894; pureva satiiri rappeutuneesta aatelista), Les deux noblesses (1897), Cathérine (1897), Le nouveau jeu (1898). Loistava Don Juan -aiheen modernisointi on näytelmä Le marquis de Priola (1902), joka hankki Lavedanille varman jalansijan Comédie Françaisessa. Näytelmä Le Duel (1905) käsittelee uskon ja epäuskon taistelua. Lavedan oli vuodesta 1898 alkaen Ranskan akatemian jäsen.
Lavedanin isä oli etevä rojalistinen sanomalehtimies Léon Lavedan.
Aiheesta muualla

Kuvia tai muita tiedostoja aiheesta Henri Lavedan Wikimedia Commonsissa
Iso Salmijärvi (Kouvola)

| Iso Salmijärvi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°16′12″N, 26°36′38″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vuohijärven alue (14.91)
Laskuoja:  oja Vähä Salmijärveen 
Järvinumero:  14.915.1.004
Mittaustietoja
Pinnankorkeus:  91,5 m  
Pituus:  450 m  
Leveys:  220 m  
Rantaviiva:  1,091 km  
Pinta-ala:  5,025 ha  
Saaria:  ei saaria 
 fiIso Salmijärvi 
Iso Salmijärvi  on Kymenlaaksossa Kouvolassa  Paljakan lähellä sijaitseva järvi.
Maantietoa

Järvi on 450 metriä pitkä, 220 metriä leveä, ja sen pinta-ala on 5,0 hehtaaria. Järvellä ei ole kartan mukaan saaria.  Sen rantaviivan pituus on 1,1 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Vuohijärven alueella (14.91), jonka Nurmaanjärven valuma-alueeseen (14.915) se kuuluu. Järven vedenpinnan korkeus on 91,5 metriä mpy.
ITV3

| ITV3 |
| --- | --- |

Lähetykset alkoivat:  1. marraskuuta 2004
Omistaja:  ITV Digital Channels Ltd.
Kuvaformaatti:  16:9
Katsojaosuus:  1,5% (lokakuu 2009, BARB)
Maa:   Yhdistynyt kuningaskunta
Näkyvyysalue:  Yhdistynyt kuningaskunta & Irlanti
Pääkonttori:  Lontoo, Englanti
Aiemmin:  Granada Plus
Kotisivu:  www.itv.com/hub/itv3
Saatavuus
Antenniverkko
Freeview:  Kanava 10
Satelliitti
Sky Digital:  Kanava 119
Kaapeliverkko
Virgin Media:  Kanava 116
Infobox OKNimi-testi OK: 
ITV3 on brittiläinen mainosrahoitteinen televisiokanava, joka aloitti lähetykset 1. marraskuuta 2004 korvaamalla Granada Plus -kanavan.
Ohjelmisto

Kanava on suunnattu yli 35-vuotiaille ja suuri osa sen ohjelmistosta onkin vanhempien draamasarjojen ja tilannekomedioiden uusintoja. ITV:n yritykset saada katsojat pysymään kanavalla on saanut sen hankkimaan uudempia amerikkalaisia sarjoja antenniverkkoon yksinoikeudella, kuten Num3rot ja Kova laki: Oikeuden ratkaisu.
ITV aloitti 30. lokakuuta 2006 kanavasta uuden, tunnin viiveellä ITV3:n ohjelmat lähettävän ITV3+1-kanavan yhtä aikaa ITV2+1-kanavan kanssa. Se ei kuitenkaan lähetä joitakin ohjelmia lakiin vetoavista syistä, vaikka kyseessä oleva ohjelma olisikin listattu EPG:ssä.
Vuonna 2007 rugbyn maailmancupin aikana kanava lähetti rugbyotteluita, kun ITV1 ja ITV4 lähettivät samaan aikaan jalkapallo-otteluita.
Ohjelmisto > Esimerkkejä ohjelmistosta

Hercule Poirot
Elämää Ballykissangelissa
Operation Flashpoint
Sydämen asialla
Kyllä Jeeves hoitaa
Life
Laakson kuningas
Mennään bussilla
The Bill
Wycliffe
Ohjelmisto > Rikostrilleripalkinnot

Vuodesta 2008 ITV3 on järjestänyt palkintogaalan nimeltä Crime Thriller Awards. Gaalassa palkitaan vuoden parhaat rikostrillerisarjat ja sitä on molempina vuosina edeltänyt 6-7 viikon rikosohjelmien kausi ITV3-kanavalla. Vuonna 2009 palkintogaala yhdistettiin Crime Writers' Associationin Daggers-gaalan kanssa.
Aiheesta muualla

ITV3:n kotisivut
Henry Gauthier-Villars

Henry Gauthier-Villars. Giovanni Boldinin maalaus.
Henry Gauthier-Villars (Félix Vallottonin puuleikkaus).
Henry Gauthier-Villars (10. elokuuta 1859 – 12. tammikuuta 1931), kirjailijanimi Willy, oli ranskalainen fin de sièclen aikainen kirjailija ja musiikkikriitikko, joka nykyisin tunnetaan lähinnä Coletten mentorina ja ensimmäisenä puolisona. Muita Gauthiers-Villarsin käyttämiä tekijänimiä ovat Henry Maugis, Robert Parville, l’Ex-ouvreuse du Cirque d’été, L’Ouvreuse, L’Ouvreuse du Cirque d’été, Jim Smiley, Henry Willy, Boris Zichine.
Gauthier-Villars julkaisi Coletten alkutuotannon omissa nimissään, mutta myöhemmin kirjoittaja on oikaistu. Vielä uransa loppupuolella hän julkaisi omissa nimissään haamukirjoittajien romaaneja.
Iso Salijärvi

| Iso Salijärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Heinola
Koordinaatit:  61°09′33″N, 26°00′10″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ruotsalaisen alue (14.14)
Laskuoja:  oja Ala-Musteriin 
Järvinumero:  14.142.1.004
Mittaustietoja
Pinnankorkeus:  107,9 m  
Pituus:  430 m  
Leveys:  270 m  
Rantaviiva:  1,277 km  
Pinta-ala:  7,21 ha  
Saaria:  ei saaria 
 fiIso Salijärvi 
Iso Salijärvi  on Päijät-Hämeessä Heinolassa Myllykylän lähellä sijaitseva järvi.
Maantietoa

Järven pinta-ala on 7,2 hehtaaria, se on 450 metriä pitkä ja 250 metriä leveä. Järvellä ei ole kartan mukaan saaria.  Sen rantaviivan pituus on 1,3 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Ruotsalaisen alueella (14.14), jonka Myllyojan valuma-alueeseen (14.142) se kuuluu. Järven vedenpinnan korkeus on 107,9 metriä mpy.
Iqaluitin lentoasema

Iqaluitin lentoasema (engl. Iqaluit Airport) (IATA: YFB, ICAO: CYFB) on lentoasema Kanadan Nunavutin territoriossa, Iqaluitin kaupungissa. Kentän omistaa ja sitä ylläpitää Nunavutin territorio.
Historia

Lentokentän perustivat Yhdysvaltain ja Kanadan ilmavoimat yhteistyössä. Ensimminen kiitotie valmistui joskus vuosien 1942 ja 1943 aikana. Vuonna 1963 sotilastukikohta suljettiin ja kenttä muutettiin siviililentoasemaksi.
1950-luvulta lähtien lentoasema tuli tunnetuksi suosittuna teknisenä välilaskupaikkana, jossa suoritettiin polttoainetankkausta, huoltoa ja henkilökunnan vaihtoa. Lentoyhtiöiden siirtyessä pidemmän matkan Boeing 707- ja Douglas DC-8 -koneisiin liikenne lentoasemalle supistui. Nykyisin lentoasema toimii lähinnä paikallisena lentoasemana ja isäntänä alueella suoritettaville ilmasotaharjoituksille.
Lentoasemalla tapahtuneet tapaturmat

31. toukokuuta 1996 Virgin Atlanticin lento 7, Lontoosta Los Angelesiin, laskeutui kentälle, kun matkustaja oli saanut sydäninfarktin lennolla. Tämä oli ensimmäinen kerta kun Boeing 747 -jumbojetti laskeutui lentoasemalle. Laskeutuminen onnistui normaalisti, mutta rullatessaan rullaustiellä yksi koneen moottoreista osui polttoainepumppausautoon, mikä aiheutti vakavan polttoainevuodon kentällä. 397 koneen matkustajaa, joiden joukossa oli laulaja Gary Barlow ja Kentin prinssi Michael, viettivät kentällä ja osa matkustajista paikallisella curling-areenalla noin 16 tuntia, ennen kuin Virgin sai toimitetuksi 2 pienempää lentokonetta viemään matkustajat kohteeseensa. Korjattu 747-kone palasi liikenteeseen neljä päivää myöhemmin. Infarktin saanut matkustaja selvisi sairauskohtauksesta.
14. elokuuta 1996 Kanadan kuninkaallisten ilmavoimien CF-18 Hornet suistui kiitotieltä nousukiidon yhteydessä ja rikkoi polttoaineputken. Polttoaineen takia kone syttyi tuleen. Lentäjä käytti heittoistuinta ennen onnettomuutta ja pelastui vähäisin vammoin, ainoastaan nilkkansa murtaneena. Polttoaineputki suljettiin ja tulipalo saatiin sammutettua alle tunnissa tapaturmasta.
30. huhtikuuta 2008 Air Canadan lento 851, Lontoosta Calgaryyn, laskeutui lentoasemalle matkustajan saatua sairauskohtauksen lennolla. Kone joutui viipymaan lentoasemalla viisi tuntia, koska kentällä ei ollut tarvittavaa välineistöä käynnistää Airbus A330:n moottoreita. Kone teki välitankkauksen Montréalissa ja saapui Calgaryyn noin 04:00, 12 tuntia myöhässä.
15. elokuuta 2008 American Airlinesin lento 283, Delhistä Chicagoon, laskeutui lentoasemalle matkustajan kärsiessä tuskallisesta virtsakivitaudista. Matkustaja siirrettiin paikalliseen sairaalaan ja lentokone jatkoi tankkauksen jälkeen matkaa 2,5 tuntia myöhemmin.
3. toukokuuta 2009 American Airlinesin lento 91, Lontoosta Chicagoon, laskeutui matkustajan saatua sairauskohtauksen lennolla. Kone saapui Chicagoon noin neljä tuntia myöhässä.
Lentoyhtiöt ja kohteet

| Lentoyhtiö | Kohteet |
| --- | --- |
Canadian North: Cape Dorset, Clyde River, Hall Beach, Igloolik, Ottawa, Pangnirtung, Pond Inlet, Qikiqtarjuaq, Rankin Inlet, Yellowknife
First Air: Cape Dorset, Clyde River, Hall Beach, Igloolik, Kimmirut, Kuujjuaq, Montreal, Nanisivik, Ottawa, Pangnirtung, Pond Inlet, Qikiqtarjuaq, Rankin Inlet, Resolute, Yellowknife
Air Nunavut: (tilauslentoja) ja MEDIVAC (sairaskuljetus)
Canadian Helicopters: (tilauslentoja)
Nunasi Helicopters: (tilauslentoja)
Unaalik Aviation: (tilauslentoja)
Aiheesta muualla

Aviation Safety network Iqaluit Airport, NU profile (englanniksi)
www.azworldairports.com Iqaluit Airport (YFB/CYFB) (englanniksi)
Henry Gage

Henry Gage.
Henry Tifft Gage (25. joulukuuta 1852 – 28. elokuuta 1924) oli yhdysvaltalainen lakimies ja Kalifornian republikaaninen kuvernööri vuosina 1899–1903. Hän syntyi Genevassa, New Yorkissa, ja muutti Kaliforniaan vuonna 1874.
Gage meni vuonna 1880 naimisiin Francesca V. Rainsin kanssa. Hän sai viisi lasta.
Gage nimitettiin vuonna 1909 suurlähettilääksi ("ministeriksi") Portugaliin. Hän erosi virasta 1911 ja kuoli Los Angelesissa 71-vuotiaana. LA:n Gage Avenue on nimetty hänen mukaansa.
Hilton

Hilton voi viitata seuraaviin:
Hilton, kansainvälinen hotelliketju
Hilton-suku, hotelliketjun äveriäs omistajasuku
Hilton, paikkoja:
Hilton, Kanada
Hilton, Englannin Cambridgeshire
Hilton, Englannin Derbyshire
Hilton, Englannin Dorset
Hilton, Englannin North Yorkshire
Hilton, Englannin Staffordshire
Hilton, New York, Yhdysvallat
Hilton, henkilöitä:
Conrad Hilton (1887–1979), yhdysvaltalainen liikemies, Hilton-hotelliketjun perustaja
Daisy ja Violet Hilton (1908–1969), siamilaiset kaksoset, jotka kiersivät yhdysvaltalaisissa sirkus- ja vaudeville-esityksissä 1930-luvulla
Erika Hilton (s. 1992), brasilialainen poliitikko
James Hilton (1900–1954), englantilainen kirjailija
Nicky Hilton (s. 1983), yhdysvaltalainen malli, muotisuunnittelija ja seurapiirijulkkis
Paris Hilton (s. 1981), yhdysvaltalainen näyttelijä, laulaja, malli ja seurapiirijulkkis
Perez Hilton (s. 1978), yhdysvaltalainen bloggaaja ja televisiopersoona
Tyler Hilton (s. 1983), yhdysvaltalainen muusikko ja näyttelijä
Hilton!, Virpi Suutarin ohjaama vuonna 2013 ensi-iltansa saanut dokumenttielokuva
Chílton eli Hilton, kaupunginosa Ateenassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hilton”, voi hakea sivunnimihaulla, laajalla sivunnimihaulla tai tekstihaulla.